**דימוי: עיצוב סביב 25 שנה למוזאון**

**מוזאון ארצות המקרא ירושלים**

**תכניות ואירועים**

**Bible Lands Museum Jerusalem**

**Programs and events**

**ספטמבר | אוקטובר | נובמבר | דצמבר**

**תשרי | חשוון | כסלו | טבת**

**September | October | November | December**

**תשע"ז | 2017**

**(לוגו 25 שנה)**

**(מכאן פיצול לצד עברית וצד אנגלית)**

**לוגו חוגגים 25**

מוזאון ארצות המקרא ירושלים מציין השנה 25 שנה להיווסדו ומזמין אתכם ליהנות משלל תערוכות, אירועים ומופעיים חגיגיים. אנו שמחים להציג בפניכם את תכנית האירועים לחודשים ספטמבר-דצמבר ובסימן 25 שנה למוזאון ארצות המקרא, נשמח לראותכם!

**תערוכת הקבע**
בתערוכת הקבע של המוזאון מוצג אוסף עתיקות נדיר המביא את סיפורם של העמים הנזכרים בתנ"ך ובהם הבבלים, הפרסים והמצרים הקדמונים. אלפי חפצים ובהם פסלים, תכשיטים, פסיפסים וכלי חרס פרושים על פני 21 גלריות ומאפשרים הצצה יוצאת דופן אל חיי היום יום ואל עולמן הרוחני של תרבויות המזרח הקרוב הקדום, מערש הציוויליזציה ועד לתקופת התלמוד.
**מדריך קולי בעברית ובאנגלית.**

**תערוכות רצות:**

**ירושלים שהייתה בבבל: אור חדש על גולי יהודה**

במוקד התערוכה מוצגות תעודות מרגשות המביאות את סיפורם של גולי יהודה בבבל בדורות הראשונים שלאחר חורבן בית ראשון. התעודות, הכתובות על לוחות טין בכתב היתדות, מהוות עדות ראשונה מסוגה על חייהם של הגולים ושופכות אור על קהילה יהודית פורחת ומשגשגת בגולה בימי שלטון בבל ופרס ולאורך כמעט מאה שנה.

**אוצר: ד"ר פיליפ ווקוסבוביץ**

 **אלים, גיבורים ובני תמותה ביוון העתיקה**

אוסף נדיר ומרהיב של כלי קרמיקה יווניים מהאלף השני עד המאה החמישית לפנה"ס פותח צוהר קסום לעולמם של האלים והגיבורים ולחייהם של בני התמותה ביוון העתיקה.

אוצרת: ד"ר סילביה רוזנברג

**פנינים קלאסיות**אוסף פריטי אמנות מאיטליה, המציגים את התרבות האטרוסקית, את השפעותיה של התרבות היוונית ואת האמנות של רומא הקלאסית.

**חדר ציורי קיר רומיים**אוסף יחיד מסוגו בארץ של פרסקאות רומיים אשר מקורם בווילות של פרברי פומפיי שבאיטליה. **הכניסה לתערוכה בתאום מראש.**

**דיוניסוס: קסם היין**תצוגה קטנה ומטריפה המזמנת מפגש עם אל היין ועם הפמליה ההוללת שלו.

**אפליקציית המוזאון BLMJ MUSEUM להורדה להדרכה מרתקת**

**במגוון תערוכות המוזאון** - **גם לילדים**.

**סיורים מודרכים מדי יום בתערוכת הקבע ובתערוכה : ירושלים שהייתה בבבל: אור חדש על גולי יהודה:
ימים א' – ו': אנגלית 10:30 | עברית 11:00
סיורים נוספים בימי ד': אנגלית 17:30 | עברית 18:00
שבת: עברית 11:30
חדש! סיור מודרך בצרפתית – בכל 15 לחודש**

**הסיורים ללא תשלום נוסף לדמי הכניסה למוזאון**

**הרצאות**

**ימי רביעי | 19:30 | ללא תשלום נוסף לדמי הכניסה למוזאון\***

**6.9.17 | ט"ו אלול |** ערב לקראת **נעילת התערוכה בין דוד וגלית חידת קיאפה,** פרטים ימסרו בהמשך

**13.9.17 | כ"ב אלול | בעבור חופן דינרים, חידושי משלחת הר ציון**, ד"ר רפי לואיס, אוניברסיטת קרוליינה הצפונית בשרלוט, בעברית

**20.9.17 | כ"ט אלול |** ערב ראש השנה – אין הרצאה

**27.9.17 | ז' תשרי | הגליל בין כיבושי אלכסנדר מוקדון לימיו של הורדוס הגדול,** ד"ר עוזי ליבנר האוניברסיטה העברית, בעברית

**4.10.17 | י"ד תשרי |** ערב סוכות – אין הרצאה

**11.10.17 | כ"א תשרי |** הושענא רבה – אין הרצאה

**18.10.17 | כ"ח תשרי | ישו וגיחזי ומה שביניהם: לייסודה של הנצרות בתפיסתם של חז"ל,** ד"ר עמרם טרופר, אוניברסיטת בן גוריון, בעברית

**25.10.17 | ה' חשוון | חפירות הרחוב המדורג בעיר דוד - אור חדש על תקופת הנציבים והחורבן,** מורן חג'בי, רשות העתיקות, בעברית

**1.11.17 | י"ב חשוון | "אֶרֶץ אֲשֶׁר אֲבָנֶיהָ בַרְזֶל וּמֵהֲרָרֶיהָ תַּחְצֹב נְחֹשֶׁת" ובהט? – תגלית חדשה ממערת עבוד ומערת תאומים,** פרופ' עמוס פרומקין, האוניברסיטה העברית, בעברית

**8.11.17 | י"ט חשוון | פרטים בהמשך**

**15.11.17 | כ"ו חשוון | החקרא הנעלמה והתגליות החדשות מעיר דוד,** איילה זילברשטיין, אוניברסיטת תל אביב, בעברית

**22.11.17 | ד כסלו | גבעות מודיעין בתקופה ההלניסטית והחשמונאית לאור חפירות ארכאולוגיות חדשות,** אברהם טנדלר, רשות העתיקות, בעברית

**29.11.17 | י"א כסלו | על מערות, מנהרות ומגילות חידושים מצפון מדבר יהודה,** ד"ר אורן גוטפלד, האוניברסיטה העברית, בעברית

**6.12.17 | י"ח כסלו | חידושי המשלחת הרביעית ללכיש, פרופ' יוסף גרפינקל,** האוניברסיטה העברית, בעברית

**13.12.17 | כ"ה כסלו |** חנוכה אין הרצאה

**20.12.17 | ב' טבת | בחזרה לקומראן – עשר שנות חפירה באתר,** ד"ר יצחק מגן, בעברית

**27.12.17 | ט' טבת | על החיים ולא על המוות: החפירות החדשות בבית שערים העתיקה,** ד"ר עדי ארליך, אוניברסיטת חיפה, בעברית

\***יש להוציא כרטיסים מראש בקופת המוזאון**

**הרצאות בשיתוף עם ארגון CJCUC – המרכז להבנה ושותפות יהודית - נוצרית**

**ימי רביעי | בשעה 17:45**

סדרת הרצאות ומפגשי לימוד העוסקים בנושאים נבחרים מן המקרא. מועברות באנגלית

**ללא תשלום נוסף לדמי כניסה | יש להוציא כרטיסים מראש בקופת המוזאון**

**העתיד של העבר**

**קורס בשיתוף עם המכון לארכיאולוגיה של אוניברסיטת תל-אביב**

**ימי ד' | החל ב 9.11.17**

**10 – 12 מפגשים בין השעות 17:30 – 19:00**

**בקורס מיוחד שנבנה בשיתוף עם החוג לארכיאולוגיה באוניברסיטת תל אביב, בו נתחקה אחר המגמות החדשות בארכיאולוגיה העכשווית, ניחשף לשיטות המחקר החדשניות, תחומי העניין  המרתקים והיעדים לעתיד. המרצים בקורס: מרצים בכירים מהחוג לארכיאולוגיה באוניברסיטת תל אביב.**

**לפרטים נוספים:** [**www.blmj.org**](http://www.blmj.org) **|** **Ariella@blmj.org**

**תרבות לכל**

**לפרטים ולהזמנות: 02-5611066 |** [**www.blmj.org**](http://www.blmj.org)

**הביאנלה של ירושלים לאמנות יהודית-עכשווית – קווי פרשת המים**

**1.10-16.11.17**

**אדם: זכר ונקבה ברא אותם | פתיחה: 2.10**

התערוכה מפגישה בין שלוש אמניות עכשוויות, **נחמה גולן, אפרת נתן והילה בן-ארי**, והאמן **מיכה אולמן**, העוסקים בנושא מעמדה של האישה, תוך בחירה מודעת בשוויון המלא בין האיש והאישה, וקריאה פמיניסטית של בריאת האדם. **אוצרת: רבקה בקלש**

**מסעדות פתוחות ירושלים – מוזאון ארצות המקרא**

**יום ד' | 15.11 | 20:00**

**Food Talks: איך מבשלים מתכון מקראי ויראלי?**

**סרטוני הטייסטי של מוזאון ארצות המקרא הציגו מתכונים של מזונות עתיקים אשר הזמינו את הצופה לשחזר ולטעום את טעמו של העבר...  סרטונים אלו הועלו לעמוד הפייסבוק של המוזאון ותוך זמן קצר "שברו את הרשת"...דר' טובה דיקשטיין תזמן לנו מסע שורשים קולינרי במהלכו נשמע איך בישלו בתקופת המקרא, מה אכלו ומדוע, ומה זה אוכל ישראלי. בערב נכיר ונטעם גם "גרש הכרמל", "אשישות" "קלי" ו"קונדיטון" וננסה להתחקות אחר הסיבות אשר הכניסו את סדרת הסרטונים המקראיים לכל בית כמעט.**

**חמשושלים 2017**

**במהלך חודש דצמבר יתקיימו, כמדי שנה, אירועי חמשושלים גם במוזאון.**

**לפרטים נוספים - עקבו אחרי פרסומי המוזאון ואחרי פרסומי העירייה....**

**פעילויות למשפחות במוזאון**

**שיחי גלריה | כלול בדמי הכניסה**

**יום ו' | 8.9 | 12:00 | לקראת נעילה –** שיח אוצר בתערוכת הפופ אפ **מסוף העולם ועד סופו**

רגע לפני נעילת התערוכה המיוחדת שהגיחה בתצוגת הקבע של המוזאון, פרי שיתוף פעולה מרתק עם **סטודיו משלך,** נפגוש את אוצרות התערוכה, **גילי זיידמן ואיריס פשדצקי**, לשיח על אמנות המשוחחת עם העבר...

**יום ו' | ?20.10 | 12:00 | שיח גלריה בתערוכה אדם: זכר ונקבה ברא אותם**

**עם אוצרת התערוכה רבקה בקלש**

**פעילויות לילדים ולכל המשפחה**

**ברביעי מהשעה 16:00, בשבתות ובחגים - ילדים נכנסים חינם למוזאון**

הורידו את אפליקציית המשחק **המירוץ למוזאון** **BLMJ race** - והתחילו את המרוץ הדיגיטלי שלכם בין הגלריות השונות במוזאון.

**חוברות קומיקס ומשחקים נוספים לפעילות עצמית:**

**פרקליטיי אל-ייהודו** משחק בתערוכה "ירושלים שהייתה בבבל". עזרו לסופר נַבּוּ-בּוּלִּיטסוּ בן נֶרגַל-אוּבַּלִּיט

מעיר יהודה להשלים את כתיבת שטר החוב שקיבל. **מתאים לכל המשפחה**.

**המומיה**

בעקבות סודות החניטה של המצרים הקדמונים – בואו לגלות: למה המצרים חנטו? כיצד הם חנטו? איזה איבר שקלו, ואיזה זרקו לפח....?

חוברת משימות וחידות בגלריות המוזאון תוביל את הילדים בעקבות תהליך החניטה במצרים העתיקה, החוברת מלווה במשימת יצירה של דגם מזערי של ארון קבורה מצרי ומומיה "עשה זאת בעצמך".

**מתאים לגילאי 5 – 10.**

**אל תסתכל בקנקן** משחק בתערוכה “אלים, גיבורים ובני תמותה” המבוסס על המשחק 21 שאלות

**מתאים לכל המשפחה**

**שמשי** חוברת פעילות עם דמותו של "שמשי" שהגיח מהעת העתיקה כדי לגלות עם הילדים עולם מופלא שבו מסתתרים כמה מסיפורי התנ"ך. הילדים מוזמנים להכיר את ארץ מוצאו של אברהם, את מצרים של המלכים הגדולים ואת האימפריות הגדולות שהשפיעו על עם ישראל ועל האזור כולו.

**מתאים לכל המשפחה**

**סופשבוע חווייתי לכל המשפחה**

**שבת | בין 14:00-10:00**

**אבודים במוזאון** אוצרות הנסיכה והכשף נעלמו במסתרי הארמון! באמצעות ערכה מיוחדת תפענחו לחשים עתיקים ופפירוסים מסתוריים ותנסו לחמוק ממלכודות שדים במטרה להגיע אל האוצר הנכסף.

מחיר ערכה: 25 ₪

**אגדות משחר האנושות - שעת סיפור מהעולם העתיק**

**ימי רביעי כל שבוע שני | 16:45 | החל ב 18.10**

שעת סיפור מומחזת וקסומה בגלריות המוזאון, עם סיפורים מן המיתולוגיות של עמי העולם העתיק בהם הכנענים, הפרסים והמצרים. המפגשים כוללים סיפור, הכרות עם מוצגי המוזאון ופעילות יצירה. **לגילאי 8-4**

**מחיר: 22 ₪**

**סוכות לכל המשפחה** מים מהמקורות

**א'- ג' | 8-10 באוקטובר | 10:00, 11:00, 12:00, 13:00, 14:00**

מוזמנים להגיע ולחגוג במוזאון בשמחת בית השואבה.

הצטרפו לחוני המעגל, ירדנה מ"חברת מקורות" ועוד דמויות מן העבר בעקבות הצרכים והפתרונות לצריכת המים בעבר ובהווה. את הסיור תקנח סדנת יצירה ייחודית. סיור מומחז ומשעשע על ידי שחקנים בשיתוף הקהל.

**ילד: 35 ₪ | מבוגר: 22 ₪ | מנוי: ללא תשלום |**

**חנוכה של אור לכל המשפחה**

**ה', א'-ד' | 14.12, 17-20.12 | 10:00-16:00 |**

הצטרפו לחגיגה של אור ושמחה במוזאון ארצות המקרא!

סיורים תיאטרליים בגלריות המוזאון ובתערוכת יוון המחודשת, מופע אורח ומגוון של סדנאות יצירה

מקוריות ומדליקות.

**ילד: 35 ₪ | מבוגר: 22 ₪ | מנוי: ללא תשלום |**

**פעילויות ותכניות למשפחות חוגגות**

**בואו לחגוג את גיל המצווה במוזאון!**הצוות המקצועי של המוזאון ינחה את בר/בת המצווה במגוון תכניות מיוחדות;

**מלך ליום אחד** חתן/כלת המצווה ידריכו במוזאון את אורחיהם בסיור מיוחד שיותאם לפרשה ולדרשה.

**סיורי הרפתקאות** עם משימות ותחפושות בנושאים מגוונים מסיפורי התנ"ך, חגי ישראל ועוד.

**מחפשים את המטמון** קוד סודי, תיבת אוצר ועוד הרפתקאות בפעילות מרתקת על גיבורים מההיסטוריה והתרבות היהודית.

**סטנדאפ-גלרי** פעילות הומוריסטית על אודות המזרח הקרוב הקדום. שעה של צחוק, למידה וגיבוש, תוך התבוננות קצת אחרת ויותר אינטימית על עמי האזור, על אירועים בהיסטוריה ואפילו על עצמנו...

**סטארט-אפ ארצות המקרא** פעילות לכבוד 70 שנה לישראל המחברת יזמות עכשווית עם מקורות השראה בעולם הקדום (לכל הגלאים).

**מחפשים את מטמון** הרפתקאות, קוד סודי ותיבת אוצר (לגילאי 6-12) בואו להיחשף לעולם המופלא של גיבורי המסורת היהודית

**סיורים מומחזים בעקבות תרבויות עתיקות** היכנסו לעולם המסתורי הקדום של מצרים העתיקה, פרס, שומר וממלכת ישראל וגלו אוצרות מרהיבים, קמעות, לחשים עתיקים וארונות קבורה.

**צלילי תל** *יצירה מוסיקלית מקורית המשחזרת בצלילים ייחודיים וקסומים את חוויית החיים בעיר מקראית עתיקה. המשתתפים מעורבים ביצירת מגוון הצלילים באמצעות כלים ופריטים שונים, עד לנגינת קונצרט משותף לנגנים ולקהל*.

**לפרטים נוספים ולהזמנות: 02-5611066** **families@blmj.org**

**ימי עיון | כנסים מקצועיים | אירועים פרטיים**

**ימי עיון וכנסים מקצועיים**

ניתן לקיים במגוון חללי המוזאון הכוללים אודיטוריום, אולם תיאטרון, אולם אירועים, אולם לקבלת פנים וכן שירותי מזון מובחרים מבית **משכית** - קייטרינג הבית.

**חתונות ואירועים פרטיים**אירועים פרטיים, שמחות של פעם בחיים וציוני דרך חשובים יקבלו ערך מוסף ומשמעותי באווירה המיוחדת של המוזאון: בחורף במתחם האירועים המעוצב ובקיץ בגינת שבעת המינים הקסומה והציורית.

***משכית אירועים***  בהובלת **שף גיא בן סימון** המוביל שפה קולינרית חדשה ומלווה בצוות איכותי ומקצועי מבטיחים לכם אירוע חד פעמי ובלתי נשכח.

**ניתן לארח עד 330 איש**

**לפרטים נוספים ולהזמנות: 02-5611066** **events@blmj.org**

**חנות המוזאון הטובה בירושלים**

מציעה מגוון מתנות מקוריות מעשה ידיהם של אומנים ישראלים.

\*מתנות לארץ ולחו"ל \* יודאיקה \* תכשיטים \* רפליקות \*טקסטיל \* ספרים מיוחדים \* משחקים לילדים ועוד.
**מבצע מיוחד לחגים – 10% על כלים לחגי ישראל!** shop@blmj.org

**העמוד האחורי:**

**מבקרים יקרים, תכניית האירועים מחולקת בדלפק המוזאון בלבד
המעוניינים להצטרף לניוזלטר של המוזיאון ולקבל מידע עדכני בדוא"ל**

**מוזמנים לעדכן אותנו בכתובת:** **contact@blmj.org**

**הצטרפו למשפחת מנויי המוזיאון!**

ותיהנו ממגוון הטבות ומשלל האירועים המיוחדים המתקיימים במוזאון

 10% הנחה למחדשי מנוי.

**פנו אל קופות המוזיאון או בטל: 02-5955337**

**הצטרפו לאגודת ידידי המוזיאון!**

אוהבים את מוזיאון ארצות המקרא? רוצים לעשות יותר? בואו להיות פטרונים ותיהנו מהטבות ואירועי VIP מיוחדים! **למידע נוסף: dep.dir@blmj.org**

**שעות פתיחת המוזאון:**

**ימים א'- ה' 9:30 – 17:30 | יום ד' עד 21:30 | יום ו', ש' וערבי חג 10:00 – 14:00 | חג - סגור**

**הכניסה למוזאון חינם לילדים בימי רביעי החל מהשעה 16:00 ובשבתות**

**רחוב שמואל סטפן וייז 21 | קריית המוזאונים | ירושלים | 02-5611066**[**www.blmj.org**](http://www.blmj.org) **| פייסבוק |** **contact@blmj.org**

 **\*כל תכניות המוזאון ניתנות לשינוי**